ຊາວໄນຈີເຣຍ ປ່ອນບັດເລືອກຕັ້ງ ເອົາປະທານາທິບໍດີ
ຊາວໄນຈີເຣຍ ໄປປ່ອນບັດເລືອກຕັ້ງ ເອົາປະທານາທິບໍດີຄົນໃໝ່ ໃນການແຂ່ງຂັນກັນ ລະຫວ່າງ ປະທານາທິບໍດີ Jonathan ແລະອະດີດນາຍພົນ Buhari.
ການກວດພິສູດບັນດາຜູ້ມີສິດປ່ອນບັດ ພວມດຳເນີນກັນ ຢູ່ໃນປະເທດໄນຈີເຣຍກ່ອນການປ່ອນບັດເລືອກຕັ້ງແຫ່ງ ຊາດ ຊຶ່ງຈະເລີ້ມຂຶ້ນຫລັງຈາກນັ້ນໃນວັນເສົາ ມື້ນີ້ ບັນຜູ້ມີສິດປ່ອນບັດທັງໝົດຈະຕ້ອງໄດ້ຜ່ານຂັ້ນຕອນການ ກວດພິສູດ ກ່ອນຈະ ປ່ອນບັດໄດ້ໃນຕອນບ່າຍວັນເສົາມື້ນີ້ ແຕ່ແນວໃດກໍຕາມ ຂັ້ນຕອນດັ່ງກ່າວ ແມ່ນໄດ້ເລີ້ມຂຶ້ນຊ້າ ຫຼາຍຢູ່ໃນບາງເຂດ ຍ້ອນມີການຊັກຊ້າໃນການຈັດສົ່ງອຸບ ປະກອນທີ່ໃຊ້ການບໍ່ໄດ້ໄປໃຫ້ແລະການເດີນທາງໄປເຖິງ ທີ່ຊັກຊ້າຂອງເຈົ້າໜ້າທີ່ເລືອກ ຕັ້ງ ນີ້ແມ່ນເທື່ອທຳອິດທີ່ໄນຈີເຣຍ ໄດ້ນຳໃຊ້ເຄື່ອງອ່ານບັດຊີວະມິຕິຫລື biometric ແລະມີ ລາຍງານວ່າ ບັດດັ່ງກ່າວນີ້ມີບັນຫາໃນການອ່ານ ການແປະລາຍມືຂອງຜູ້ມີສິດປ່ອນບັດ ຄະນະກຳມາທິການປ່ອນບັດເລືອກຕັ້ງແຫ່ງຊາດ ທີ່ເປັນອິດສະຫຼະ ຂອງໄນຈີເຣຍ ມີ ຄວາມຫວັງທີ່ຈະປ້ອງກັນບໍ່ໃຫ້ມີການສໍ້ໂກງເກີດຂຶ້ນ ດ້ວຍການນຳໃຊ້ລະບົບຊີ ວະມິຕິ ເພື່ອກວດພິສູດຜູ້ມີສິດປ່ອນບັດ ການເລືອກຕັ້ງຄັ້ງທີ່ຜ່ານມາ ໄດ້ຖືກກ່າວຫາວ່າ ມີການບ່ອນບັດສໍ້ໂກງຄະແນນ ສຽງ ຄວາມຮຸນແຮງ ຫລັງຈາກການເລືອກຕັ້ງປີ 2011 ເຮັດໃຫ້ມີຜູ້ເສຍຊີວິດປະມານ 800 ຄົນ ປະທານາທິບໍດີ ໄນຈີເຣຍ ທ່ານ Goodluck Jonathan ແລະພັກ PDP ຊຶ່ງ ເປັນລັດ ຖະບານທີ່ປົກຄອງປະເທດກຳລັງປະເຊີນໜ້າກັບການທ້າທາຍຢ່າງໃຫຍ່ຈາກພັກຝ່າຍ ຄ້ານ APC ແລະຜູ້ສະມັກເປັນປະທານນາທິບໍດີຂອງພັກດັ່ງກ່າວຄືອະດີດນາຍທະຫານ ທີ່ເຄີຍປົກຄອງປະເທດມາແລ້ວ ທ່ານ Muhammadu Buhari ການເລືອກຕັ້ງໃນຄັ້ງນີ້ ມີຄະແນນສຽງໃກ້ຄຽງກັນຫລາຍຈົນການຢັ່ງຫາງສຽງບໍ່ສາມາດ ທຳນາຍໄດ້ວ່າ ໃຜຈະເປັນຜູ້ຊະນະ